ՀԵՌԱՑՈՒՄ - ֆիզիկական կամ էմոցիոնալ հեռացման ժամանակ մենք զրկում ենք մեզ կոնֆլիկտի լուծման մասնակցությունից եւ մեզ համար հետագա դրական զարգացումից, ինչը կարող է բացասաբար ազդել մեր հետագա գործունեության վրա: Հարց է ծագում, արդյոք մենք պատժում ենք որեւէ մեկին մեր հեռացումով: Մեր բացակայության ժամանակ ընդիմադիր կողմը կարող է արհեստականորեն ուռճեցնել պրոբլեմը: Մյուս կողմից հեռացումը կարող է լինել նպատակահարմար, եթե կոնֆլիկտը չի վնասում մեր անմիջական շահերը և հետաքրքրությունները և մեր չմասնակցությունը չի անդրադառնում կոնֆլիկտի լուծման վրա: Հեռացումը որպես ստրատեգիա կարելի է օգտագործել նաեւ այն դեպքում, երբ միջանձնային հարաբերությունները ավելի բարձր են դիտվում, քան բուն պրոբլեմը: Հեռացումը կարող է լինել կոնստրուկտիվ քայլ նաեւ ձգձգվող կոնֆլիկտի ժամանակ: Տվյալ իրավիճակում խոսքը գնում է ոչ թե կոնֆլիկտի լուծման, այլ մարման մասին: